﻿ Pedofilok ellen demonstrált a Mi Hazánk Mozgalom és a Betyársereg - Hír TV
2019. november 30., szombat 19:53
Hogyha pedofilok élnek a környékükön azt minden szülőnek joga van tudnia - jelentette ki a Mi hazánk Mozgalom elnöke Tápióságon. Toroczkai László pártja a Betyársereggel együtt demonstrált a Pest megyei településen egy pedofíliával vádolt ember háza előtt. A pártelnök bejelentette, hogy kezdeményezni fogják a büntető törvénykönyv módosítását, hogy minden szülő biztonságban tudhassa gyermekét a pedofil bűnözőkkel szemben.
"A Mi Hazánk mozgalom azt követeli, hogy ne vonatkozzon semmilyen adatvédelmi törvény és ne vonatkozzon semmilyen adatvédelmi jog a pedofilokra. Legyen bárki által kereshető, bárki által nyilvánosan hozzáférhető adatbázis, ahol minden pedofilt fényképpel személyes adataival, lakcímével bárki megtalálhasson."
- mondta Toroczkai László, a Mi Hazánk elnöke.
demonstrációpedofilok